Варта нам актывізаваць і сувязь з сярэдняй ды вышэйшай школай. Бо, на маю думку, навука павінна мець абавязковы выхад у практыку, быць актыўна задзейнічанай, запатрабаванай. Тым больш, калі гэта тычыцца літара-туразнаўства — навукі гуманітарнай, у нейкім сэнсе асветніцкай, чалавека- і грамадазнаўчай. Пэўныя крокі ў гэтым кірунку зроблены і робяцца. У мяне саxadмога, зрэшты, ёсць тры вучэбныя дапаможнікі — для настаўнікаў сярэдніх школ і студэнтаў ВНУ. Апошні з іх называецца “Беларуская літаратура першай трэці XX ст.”, які выйшаў у свет у гэтым годзе. Больш вопытныя і высокапрафесійныя супрацоўнікі інстытута задзейнічаны Міністэрствам адукацыі, кафедрамі асобных ВНУ ў падрыхтоўцы вучэбных праграм, падручнікаў для школ і універсітэтаў, распрацоўцы спецкурсаў і факультатываў. Гэта цікавая і жывая работа, якая па-сапраўднаму прымушае быць у форме, адчуваць подых ці, так бы мовіць, смак сучаснай адукацыі, узважыць свае сілы, веды, дый проста ўсведамляць сваю запатрабаванасць у гэтай галіне. Перакананы: сувязь акадэмічнай навукі з адукацыйнай практыкай павінна быць больш цеснай, а галоўнае, скаардынаванай, сістэмнай, метадычнай.